Алфред Креймбърг
Идеалисти

Превод от английски: Леда Милева, —

chitanka.info

Дърво, брат роден,

защо протягаш клони все нагоре?

Нима мечтаеш някой ден да стигнеш

небесата?

Поток, брат роден,

защо без отдих бързаш, бързаш?

Нима мечтаеш някой ден морето

да изпълниш?

Сестрице-птицо,

защо все пееш, пееш?

Нима мечтаеш…

А ти, младежо,

защо безспир говориш и говориш?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.